Sverige var det landet som ble hardest rammet av uværet. Fire døgn etter stormen var 100 000 husholdninger uten strøm. Etter to uker hadde 25 000 husholdninger ikke fått strømmen tilbake, og etter tre uker fremdeles 10 000. Bortfall av elektrisitet gjorde at telefoni, inkludert mobiltelefon, falt ut i de rammede områdene. Først etter en måned gikk trafikken som normalt på alle jernbanelinjer.